फगवाड़ा। सिटी पुलिस ने कार्रवाई करते हुए चोर गिरोह के दो सदस्यों को गिरफ्तार करते हुए उनके कब्जे से चोरी का माल भी बरामद किया है। पुलिस ने आरोपियों के पास से चोरी की बाइक और छीने गए मोबाइल भी बरामद किए हैं। पुलिस के अनुसार आरोपियों के खिलाफ पहले भी चोरी और नशा तस्करी के मामले दर्ज हैं। गिरफ्तार आरोपी फगवाड़ा के संजीव कुमार उर्फ तिवाड़ी पुत्र उपिंदर तिवाड़ी और संदीप कुमार उर्फ कालू पुत्र राधेश्याम हैं। पुलिस पूछताछ में आरोपियों ने होशियारपुर रोड पर पुलिया के नीचे एक युवक से मोबाइल छीनने सहित कई वारदातें करना स्वीकार किया है। वहीं पुलिस ने नाकाबंदी के दौरान एक चोरी की कार सहित भी एक आरोपी भानोकी गांव निवासी नवदीप सिंह पुत्र सतविंदर सिंह को गिरफ्तार किया है।